da da en da da da de en de de ro de it de en de da da da da da da da da da da da da da da da da da da da da da da da da da da da da da da da da da da da nl da da da da da da da nb da en da da da nb en da en da da da en nb nb da da en da da en de da sv en en
Dygtig scrum master til IT i GF Forsikring i Odense - Rekrutteringsgruppen
Rekrutteringsgruppen har 20 års erfaring i aktiv rekruttering og headhunting med dyb forankring indenfor IT, engineering og økonomi – til alle funktioner: specialister, salg og ledelse.
Vi vækster og søger lige nu mange nye medarbejdere, også til IT.
GF har for andet år i træk netop vundet prisen – Årets digitale Finansvirksomhed. Det er vi stolte af, og vi fortsætter den digitale rejse. Er du interesseret i at være med og dermed også styrke oplevelsen for vores medlemmer, så læs mere her…
GF Forsikrings It-afdeling er måske større, end du tror. Vi er pt. ca. 70 medarbejdere i IT, og vi skal være flere, idet vi har et øget fokus både på videreudvikling og på maskinrummet. Du vil indgå i Business Delivery sammen med 4 andre scrum mastere med direkte reference til afdelingschefen.
Vi er lige nu på en rejse, hvor vi som før arbejder agilt, men nu i rammen af SAFe og vi har brug for en stærk scrum master.
Arbejdsstedet er Jernbanevej 65, 5210 Odense NV.
I det daglige kommer du både til at arbejde med større og mindre projekter og features, og du bliver tilknyttet et udviklingsteam. Uanset hvor du sidder, så arbejder du tæt sammen med forretningen (via en product owner) og de øvrige teams.
Du bliver en såkaldt “servant leader” for teamet og omgivelserne rundt om teamet. Dit fokus er på, hvilke behov teamet har for at kunne levere, trives og gro, og du skal fokusere på de enkelte team-medlemmer og interaktionerne imellem dem og gøre dit bedste for at få dem til at “shine”.
Sikre at teamet forstår Scrum rammeværket, Scrum værdierne og Scrum mindsettet og ikke mindst, at de bliver fulgt.
Coache, inspirere og støtte teamet i kontinuerlig læring, udvikling og selvorganisering.
Hjælpe teamet med at arbejde indenfor tidsrammer, sprint mål og “Definition of Done”.
Sikre at forhindringer, problemer og spild minimeres eller helt fjernes.
Sikre løbende dialog og samarbejde med teamets nærmeste interessenter.
Hjælpe teamet i at forstå behovet for en tilstrækkelig kvalitet i refinement af backloggen.
Hjælper med at etablere empiriske data, som sikrer transparens.
Sikre en tilstrækkelig kvalitet i inspektion (retrospektiv) og implementering af læringstiltag.
Vores forventninger til dig
Du har nogle års erfaring som scrum master.
Den faciliterende rolle ligger naturligt til dig, og du kender “Scrum guiden”.
Du er handlekraftig og er ikke bange for at træde ind på banen og sætte organisatorisk læring på dagsordenen.
Du er udadvendt, og du får hurtigt skabt gode relationer til dine team-medlemmer, hvor dine input værdsættes, og du fremmer en åben dialog.
Succesen kommer igennem din indlevelse og forståelse for andres drivkraft og potentiale.
Du er nysgerrig både på mennesket og teknikken.
I en travl hverdag kan andre finde ro og overblik hos dig, og du er dit teams faste holdepunkt, mens du leder opgaverne i mål.
Vi har erfaring og viden, som vi giver videre til dig
Vi tilbyder dig et grundigt introduktionsforløb, hvor vi giver dig et bredt indblik i GF Forsikring, dine kollegaer og vores virksomhedskultur, der er grobund for vores vækst.
Et spændende job i en dansk virksomhed i vækst.
En varieret hverdag med stor selvstændighed og frihed under ansvar.
Glade og engagerede kolleager, som står klar til at tage imod dig.
Gode løn- og pensionsvilkår.
God kantineordning med mulighed for at købe morgenmad og aftensmad.
Cola- og brunsviger klub.
Vi har brug for dig hurtigst muligt. Indkomne ansøgninger behandles løbende, og vi lukker processen, når vi har fundet den rigtige, så vent ikke for længe!
Vi samarbejder med Rekrutteringsgruppen ApS på denne stilling, og hvis du gerne vil vide mere om stillingen, så kontakt rekrutteringschef Peter Mogensen på info@rekrutteringsgruppen.dk. Alle henvendelser behandles fortroligt.
Vi glæder os til at høre fra dig!
Ved enhver henvendelse vedr. dette job bedes ref.nr. A.987.PM oplyst.
Hvis du ønsker at søge denne stilling, kan du sende ansøgning og dit CV til info@rekrutteringsgruppen.dk.
GF Forsikring er et medlemsejet selskab med mere end 300.000 medlemmer. Med mere end 650 kolleger spredt over hele Danmark arbejder vi lokalt over hele landet. Og vi arbejder også digitalt. To år i træk er GF Forsikring kåret som Årets Digitale Finansvirksomhed inden for forsikring. For os handler det altid om at give medlemmerne den hjælp og service, de har brug for. Og når året er gjort op, så deler vi overskuddet. I 2022 er overskudsdelingen mere end 265 mio. kroner til medlemmerne.
Dygtig scrum master til IT i GF Forsikring i Odense
← .Net/C# Softwareudviklere til Sydbank
SCADA MES Engineer til Hedensted, Odense eller Ballerup →
Cyber security specialist søges til GF Forsikring
Business controller til GF Forsikring
Senior IT Software Engineer/Architect, Lyngsoe Systems
Machine Safety Specialist til team for maskinsikkerhed
SCADA MES Engineer til Hedensted, Odense eller Ballerup
Dygtig scrum master til IT i GF Forsikring i Odense
.Net/C# Softwareudviklere til Sydbank
Senior Quantitative Credit Risk Analyst
Copyright © 2022 Rekrutteringsgruppen. All rights reserved.
Theme: Explore by ThemeGrill. Powered by WordPress.